Viliam Judák

Prof. ThDr. **Viliam Judák**, PhD. (* 9. november 1957, Harvelka) je rímskokatolícky biskup, diecézny biskup nitrianskej diecézy, cirkevný historik, profesor cirkevných dejín na Rímskokatolíckej cyrilometodskej bohosloveckej fakulte Univerzity Komenského v Bratislave.

## Životopis
Viliam Judák sa narodil 9. novembera 1957 v Harvelke na Kysuciach. V rokoch 1980 – 1985 študoval na Rímskokatolíckej cyrilometodskej bohosloveckej fakulte v Bratislave. 16. júna 1985 bol v Nitre vysvätený na kňaza nitrianskej diecézy. Svoju pastoračnú službu vykonával ako kaplán v Nitre - Dolnom Meste a Drietome, kde bol aj správcom farnosti do roku 1990. Súčasne pokračoval v postgraduálnom štúdiu na RKCMBF UK v Bratislave, kde v roku 1991 získal titul doktor teológie. 1. septembra 1990 bol menovaný za prefekta Kňazského seminára sv. Gorazda v Nitre a 18. októbra 1991 za cirkevného sudcu. Bol členom zboru konzultorov nitrianskej diecézy. 

Od roku 1990 prednáša cirkevné dejiny na Rímskokatolíckej cyrilometodskej bohosloveckej fakulte UK v Bratislave a na Teologickom inštitúte v Nitre. Od roku 1991 do roku 2005 pôsobil aj na Vysokej škole pedagogickej v Nitre, na katedre katechetiky a etiky (dnes Univerzita Konštantína Filozofa v Nitre). 1. júla 1993 bol menovaný za docenta RKCMBF UK v Bratislave a v rokoch 1995 až 1998 bol prodekanom spomínanej fakulty. V čase od 1. júla 1996 do 1. júla 2001 zastával funkciu rektora Kňazského seminára sv. Gorazda v Nitre. V roku 1997 sa stal vedúcim Katedry cirkevných dejín RKCMBF UK v Bratislave a v tom istom roku bol prezidentom Slovenskej republiky vymenovaný za profesora v odbore Katolícka teológia. V rokoch 2001 až 2004 pôsobil vo funkcii dekana RKCMF UK v Bratislave. Zaoberá sa obdobím kresťanského staroveku a stredoveku so zreteľom na slovenské cirkevné dejiny. Je autorom viacerých monografií z oblasti cirkevných dejín, mnohých kníh, článkov a publikácií. Ovláda nemecký a taliansky jazyk.

Pápež Benedikt XVI. ho 9. júna 2005 menoval za diecézneho biskupa Nitrianskeho biskupstva. Biskupské svätenie prijal 16. júla 2005 z rúk dovtedajšieho nitrianskeho biskupa Jána Chryzostoma Korca. V rokoch 20062015 bol podpredsedom Konferencie biskupov Slovenska. V rámci KBS pôsobí aj vo funkcii predsedu Komisie pre klérus, Subkomisie pre trvalý diakonát, Hudobnej subkomisie Liturgickej komisie a Rady pre históriu.

## Ocenenia
* Cena Matice slovenskej za aktivity v slovenskom národnom živote a propagáciu MS, 20. decembra 2012
* Pamätná medaila rektora Univerzity Komenského v Bratislave pri príležitosti 80. výročia založenia  1999
* Pamätná medaila rektora Univerzity Komenského v Bratislave pri príležitosti 90. výročia založenia  2009
* Ocenenie Ústavu dejín kresťanstva na Slovensku za najvýznamnejšie dielo historickej literatúry vydané v roku 2009 za editované pramenné dielo *Katalóg patrocínií na Slovensku*  2010
* Zlatá medaila Matice slovenskej, Bratislava 20. december 2012
* Pamätná medaila udelená dekanom FF UKF pri príležitosti 20. výročia vzniku FF UKF dňa 17. októbra 2013
* Pamätná medaila Trnavského samosprávneho kraja, sv.  Cyril a Metod 1150. výročie príchodu vierozvestcov 2013
* Čestné občianstvo vo viacerých obciach SR
* Cena Ústavu dejín kresťanstva za najvýznamnejšie historické dielo "Boží priatelia - Slovenské martyrológium" za rok 2016
* Strieborná medaila predsedu SSV pri príležitostí 125. výročia založenia SSV za rozvoj najstaršieho teologického periodika v oblasti histórie a homiletiky 2017
* Pamätná medaila za zásluhy a rozvoj UKF pri príležitostí životného jubilea 2017
* Pamätná medaila pri príležitosti 65. výročia založenia SPU v Nitre 2017 

## Udelené biskupské svätenia

### Hlavný svätiteľ:
* 24. Apríla 2021, Skalka nad Váhom - Mons. Peter Beňo, pomocný biskup Nitrianskej diecézy 

## Dielo (výber)

## Referencie

## Externé odkazy
* Viliam Judák  na oficiálnej stránke Biskupstva Nitra
* 
* Osobnosti regiónu Kysuce, Mons. prof. ThDr. Judák Viliam

## Zdroj
*

Kategória:Biskupi Nitrianskej diecézy
Kategória:Slovenskí historici
Kategória:Cirkevní historici
Kategória:Slovenskí spisovatelia
Kategória:Slovenskí náboženskí spisovatelia
Kategória:Kresťanskí spisovatelia
Kategória:Slovenskí univerzitní profesori
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Vyučujúci na Rímskokatolíckej cyrilometodskej bohosloveckej fakulte Univerzity Komenského v Bratislave
Kategória:Dekani Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Konferencia biskupov Slovenska
Kategória:Osobnosti z Harvelky
Kategória:Čestní občania Nitry